钦定古今图书集成/明伦汇编/闺媛典/第010卷 > 《西州词》温庭筠
## 钦定古今图书集成/明伦汇编/闺媛典/第010卷 > 《西州词》温庭筠

“悠悠复悠悠，昨日下《西州》。”“西州风色好，遥见武昌楼。”
“武昌何郁郁，侬家定无匹。小妇被流黄，登楼抚瑶瑟。
朱弦繁复轻，素手直凄清。一弹三四解，掩抑佀含情。”
南楼登且望，西江广复平。艇子摇两桨，催过石头城。
门前乌臼树，惨淡天将曙。㶉𪆟飞复还，郎随早帆去。
回头语同伴，定复负情侬，去帆不安幅。作底使西风？
他日相寻索。莫作西州客。西州人不归，春草年年碧。